# María José Álvarez Mezquíriz

María José Álvarez Mezquíriz (Bilbao, 1957) és una empresària espanyola, presidenta executiva del Grup Eulen.

## Biografia

Va néixer a Bilbao i és filla de María Mezquíriz Ganchegui i Davíd Álvarez Díez. Són sis germans. Llicenciada en Dret per la Universitat Complutense de Madrid. Es va diplomar en Dret Comunitari per la Universitat Catòlica de Lovaina, amb un màster en Comerç Exterior per l'Institut d'Empresa.
Va començar a treballar a l'empresa familiar, el Grup Eulen, als vint-i-quatre anys fent estadística d'absentisme. El 1993 va crear el departament d'auditoria i control. Progressivament, va anar assumint diversos càrrecs cada cop de més responsabilitat fins que el 2010 va ser nomenada vicepresidenta del Grup i membre del consell d'administració. Després de la mort del seu pare, des del 2016 és presidenta del Grup Eulen.
El 2021 va finançar l'ampliació de capital del projecte Estado de Alarma, de Javier Negre.
El novembre de 2022 va patir un assalt armat mentre tornava a casa en cotxe. El seu equip de seguretat va acabar disparant contra els assaltants, que havien encapsulat el seu cotxe. Després de diverses consideracions, la policia va determinar que va ser un intent de robatori del seu vehicle d'alta gamma. El mateix any va aparèixer a la llista Forbes com una de les majors fortunes d'Espanya. És amiga personal de Joan Carles I.

## Premis i reconeixements

* 1999 - Mujer Empresaria del Año per la Federación Española de Mujeres Empresarias.
* 2001 - Premi a la Iniciativa Empresarial a la comunitat de Castella i Lleó.
* 2003 - Premi Montblanc a la Dona Directiva.
* 2006 - El Círculo Empresarial Leonés li va atorgar el Cercle d'Or.
* 2017 - Business Leader of the Year per la cambra de Comerç Espanya-Estats Units.
* 2019 - Empresaria 2019
* 2022 - Premio Cambio16 en la categoria de Dona.

## Referències

* ↑ Estepa, Pedro. «María José Álvarez Mezquíriz: “El principal activo de una empresa es el capital humano”» (en castellà), 15-05-2021. [Consulta: 15 novembre 2022].
* ↑ «GlobalCaballos». Arxivat de l'original el 2022-11-15. [Consulta: 15 novembre 2022].
* ↑ «La empresaria más desconocida de España: así es María José Álvarez, la presidenta de Eulen — idealista/news» (en castellà). [Consulta: 15 novembre 2022].
* ↑ «María José Álvarez – Congreso 2022» (en castellà). [Consulta: 15 novembre 2022].
* 1 2 «Premios Cambio16 - 2022» (en castellà). [Consulta: 5 març 2023].
* ↑ «María José Álvarez Mezquíriz, nueva presidente del Grupo Eulen» (en castellà). El Economista, 25-02-2016. [Consulta: 27 agost 2023].
* ↑ Cózar, Carlos R. «Javier Negre consigue captar una nueva ampliación de capital de la familia dueña de Eulen y de la ex CEO de Quirón» (en castellà), 17-11-2021. [Consulta: 27 agost 2023].
* ↑ «Quién es María José Álvarez Mezquíriz, la presidenta de Eulen que ha sido atacada en Madrid» (en castellà), 15-11-2022. [Consulta: 27 agost 2023].
* ↑ «La Policía cree que el motivo del asalto a la presidenta del grupo Eulen era robarle el coche» (en castellà), 16-11-2022. [Consulta: 27 agost 2023].
* ↑ Rodríguez, Manuel. «El salmantino Juan José Hidalgo es el mas rico de Castilla y León, segun Forbes» (en espanyol europeu), 06-11-2022. [Consulta: 27 agost 2023].
* ↑ «Quién es María José Álvarez Mezquíriz, la amiga del rey Juan Carlos I y presidenta de Eulen que ha sido asaltada a punta de pistola» (en castellà), 15-11-2022. [Consulta: 27 agost 2023].
* ↑ País, El «María José Álvarez, reconocida como empresario del año» (en castellà). El País [Madrid], 27-06-2017. ISSN: 1134-6582.